ఆస్పత్రులను పోల్చుకోవచ్చు
-  ఐసీిఐసీిఐ లంబార్డ్‌ నుంచి హెల్త్‌ అడ్వైజరీ
హైదరాబాద్‌ : ఐసీఐసీిఐ లంబార్డ్‌ జనరల్‌ ఇన్సూరెన్స్‌ సంస్థ ఆస్పత్రుల్లో సేవలను పోల్చుకోవడానికి గాను ప్రత్యేకంగా హెల్త్‌ ఎడ్వైజరీ వేదికను అందుబాటులోకి తెచ్చింది. దీని ద్వారా వివిధ ఆస్పత్రుల్లో సేవలు, నాణ్యత, ధరలను రోగులు తెలుసుకోవడానికి వీలు కల్పిస్తున్నామని ఐసీఐసీిఐ లంబార్డ్‌ జనరల్‌ ఇన్సూరెన్స్‌ హెల్త్‌ అండర్‌ రైటింగ్‌ అండ్‌ క్లెయిమ్స్‌ హెడ్‌ అమిత్‌ భండారీ తెలిపారు. బుధవారం హైదరాబాద్‌లో ఏర్పాటు చేసిన మీడియా సమావేశంలో ఆయన మాట్లాడుతూ హైదరాబాద్‌లో 141 హాస్పిటల్స్‌కు సంబంధించిన సమాచారాన్ని తాము ఇవ్వగలమని చెప్పారు. దేశ వ్యాప్తంగా 1000కిపైగా హాస్పిటల్స్‌ సమాచారాన్ని సేకరించామని చెప్పారు. ఈ ఆసుపత్రుల పనితీరును వాటి సేవలను రోగులకు అందిస్తామన్నారు. వ్యాధి చికిత్సకు అయ్యే వ్యయాన్ని ఇందులో పోల్చుకోవచ్చన్నారు. రోగులు కోరుకున్న హాస్పిటల్‌లో అపాయింట్‌మెంట్‌ను కోరడం తదితర సేవలు అందిస్తామన్నారు.
మీ స్నేహితులకు రికమెండ్ చెయ్యండి